Die daarstelling van die Geslagsregister van die Vermeulen Familie in Suider-Afrika
Die navorsing is nie deur Johan en Izak gestaak na die vrystelling van die eerste druk nie. Hulle kon daarin slaag om addisionele inligting ten opsigte van 'n groot getal van die afstammelinge wie se besonderhede in die eerste druk van die boek verskyn het, op te spoor asook om verdere besonderhede van huwelike, geboortes en sterftes te bekom. Verder kon hulle inligting van ongeveer 4000 addisionele persone bekom wat in die register opgeneem is. Heelwat meer foto's van persone, foto's van grafstene, dokumente, kaarte van plase en foto's van ou opstalle (1500 in totaal) is bekom. In 2011 word die opgedateerde tweede druk geslagsregister vrygestel.
Daar is nog 'n beperkte aantal boeke beskikbaar. Die pryse is as volg: Geslagsregister in boek formaat (twee bundels deel 1 en deel 2) teen R500.00 vir Bondslede en Vriende van die Bond en R600 aan ander Vermeulens en nie-lede. Die 2019 opdateerde geslagsregister en foto-albums op Cd is beskikbaar teen R150.00 aan Bondslede en Vriende van die Bond en R250 aan nie-lede.(Let wel posgeld,verpakking en versekering is nie ingesluit nie).Vir meer inligting lees die berig op die hierdie webblad se Tuisblad. Kontak asseblief die bestuur as jy belangstel om dit aan te skaf.